Faks— January 26, 2015 0 46
Poème inspiré des écrits de F. Mariot et de mes visites sur les lieux.
Texte dédié aux travailleurs immigrés kabyles de Decazeville
Yaru-t: Rabah ALLAM
Takka tsudd iberdan
Iberdan n wuzzal ičča-ten sḍid
Ammus, wa ɣef wa, d taffa n isegg°asen
Tebrek tettudum deg jaabuben
Imurar ijgugel deg-sen wurrif isegg°asen
Tebreq tmes deg iq°ara n wuzzal
Ixenfac iberkanen ikkaten uzzal
I tafrara ur d-nuli gar wuḍan
Urrif berrant wussan
Uzzalen wa ɣef wa
Takka tegugel d taberkant
Agu gar igenni d tmurt
Tifidi teɣza tettraḥ
Akin luzin s wallalen-is tedrem
Degla s tudert n iderman
Teɣli-d tsusmi deg ugrarab
Asmekti n tusut, caṛbun
Takka taberkant, aglim yettraḥ
Ixxamen teğğa-ten tallit
Iceqfan nemḍaṛen wa ur idda d wayeḍ.
Takucett tesbedd lqed-is s igenni
Tezem icuḍaḍ-is am ujedun n tmeqbert
Tekfa tmeɣra, luzin ttlen-tt di lekfen
Lekfen d aberkan
Yeɣli-d yiḍ
D tagara n tallit…
Ay din d ilem, …, tasusmi
Tamurt n war isem, mm tilist taberkant
Tamurt i d-ilulen mebla nettat
Tenger mebla nettat
Yurad lqec-is deg wemdun n caṛbun
Tirga ddant deg irag°en n umezruy
I ɣ-d-iqqimen kan d imal
Asirem iffka imɣi di lsas iɣulad
Tirga, tirga, …, d urawen.
Yaru-t: Rabah ALLAM
eng_Latn fra_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn